**Κόνιτσα 14/09/2020**

**ΔΕΛΤΙΟ ΤΥΠΟΥ**

ΔΗΜΟΣ ΚΟΝΙΤΣΑΣ: επίσκεψη ομάδας δημοσιογράφων, εκπροσώπων της Ένωσης Ξενοδόχων Ιωαννίνων και της Αναπτυξιακής Ήπειρος Α.Ε. στην Κόνιτσα.

Την Πέμπτη 10 Σεπτεμβρίου κ ώρα 12 επισκέφτηκε το Μουσείο Οίνου και Αμπέλου της Ηπείρου που βρίσκεται στην Κόνιτσα, καθώς κ την γέφυρα του Αώου, αντιπροσωπεία δημοσιογράφων συνοδευόμενη απο τον εκπρόσωπο της Ένωσης Ξενοδόχων Ιωαννίνων κ. Θεόδωρο Αλεξίου και τα στελέχη της Αναπτυξιακής Ηπείρου ΑΕ κυρία Γεωργία Κιτσάκη και Χαρητάκη Παπαϊωάννου.

Η αντιπροσωπεία αποτελούνταν από την κυρία Rebecca Barnes και τον φωτογράφο κ. David Grevett από το Ηνωμένο Βασίλειο, τις κυρίες Νένα Δημητρίου και Μελπομένη Μαραγίδου από την εφημερίδα "Καθημερινή" και το Vice Αντίστοιχα, καθώς και τον κύριο Φώτη Βαλλάτο απο το Propaganda. Στην αντιπροσωπεία παρουσιάστηκε το Thema project, μια πρωτοβουλία της Ένωσης Ξενοδόχων Ιωαννίνων, στην οποία συμμετέχει και ο Δήμος μας.

Ο Αντιδήμαρχος Τουρισμού κ. Λαζογιάννης που υποδέχτηκε την αντιπροσωπεία, είχε την ευκαιρία να παρουσιάσει τον Δήμο μας,  καθώς και τις πολλές επιλογές που προσφέρει για εναλλακτικές δραστηριότητες στους επισκέπτες. Προηγούμενως, η αντιπροσωπεία επισκέφθηκε και την γέφυρα του Βοιδομάτη στην Κλειδωνιά.

Να ευχαριστήσουμε τους ντόπιους επαγγελματίες κ. Βασίλη και Ανδρέα Χατζηεφραιμίδη για την προσφορά τσίπουρου στους επισκέπτες μας.

Από το Γραφείο Δημάρχου